Gå aldrig ned på skiudstyr - læs mere om hjelme, goggles og skjold
Charlotte 14. januar 20190
Skisæsonen er over os, og det er tid til sjov og leg i snelandskaberne rundt omkring i Europa. Du har måske skijakken (Hvis ikke du har, så kan du læse vores guide til skijakker lige HER), og har enten købt dine egne ski eller lejet dem et sted. Men hvad med resten af skiudstyret? Hvad skal man lige vælge?
SPORT 24s egen skiekspert, Caroline Vestergaard, giver dig her de bedste råd om alt det lækre udstyr til skituren. For hvis der er noget alle danskere ved, så er det, at du aldrig må gå ned på udstyret!
Brug dit hoved – køb en hjelm
Nogle steder i Europa er det lovpligtigt at have hjelm på, når du står på ski. Men selv de steder, hvor det ikke nødvendigvis er påbudt, så er det alligevel et must meget vigtigt at have en med på turen. Og du kan endda komme til at føle dig udenfor, hvis du ikke tager en med. Caroline Vestergaard uddyber:
”Selv hvis du står på ski i alperne, hvor det ikke er lovpligtigt at have hjelm på, så ville du blive set mærkeligt på, hvis du troppede op uden. Så det er ikke kun sikkerheden i det, men også kulturen. Og så kan en hjelm endda lejes mega billigt i butikker rundt omkring – også i SPORT 24”.
Det er måske logik for burhøns for mange af os, men der sidder også dem, der ikke føler, at de har behov for en hjelm. Så tag det smarte valg – køb eller lej en hjelm. Så er du sikret mod vildfarende ski fra skilifter eller hårde sten under den bløde sne.
Så drop dog de solbriller!
At skærme øjnene for det skarpe lys på pisterne er et must på skiferien, men der er rigtig mange danskere, der måske ikke tænker den helt igennem. Caroline Vestergaard forklarer hvorfor:
”Folk skal simpelthen stoppe med at bruge normale solbriller. Rigtige goggles (skibriller) er vejen frem! Solbriller skærmer ikke ordentligt for bjergenes og sneens kraftige UV stråler, så du kan ligeså nemt blive sneblind med et par solbriller, som hvis du ikke brugte beskyttelse overhovedet. Og det giver trætte, ømme øjne, når du har stået på ski i otte timer”.
Det lyder måske barskt, men det er realiteten. Et par gode goggles, der dækker hele øje-regionen, giver dig en langt bedre beskyttelse end selv de bedste og smarteste solbriller. Og så kan du endda få flere forskellige glas, så du er klar på alt slags vejr. Men hvad gør de forskellige glas? Caroline giver dig svaret:
”Der er refleksglas, som skal bruges i høj sol og så er der de almindelige, klare glas, der bruges primært til gråvejr, men som også beskytter mod solen. Til nybegyndere ville jeg helt sikkert anbefale de klare glas, da de kan bruges til mest, men hvis du ville være helt på den sikre side, så kan du jo anskaffe dig et par goggles med udskiftelige glas!”
Kan skildpadder stå på ski?
Ordet rygskjold er måske fremmed for mange, men hvis du ofte tager på skiferie, så har du garanteret set dem rundt omkring. Og det er der en god grund til. Et rygskjold kan nemlig spare dig for mange alvorlige skader. Caroline Vestergaard forklarer hvorfor:
”Et rygskjold ligner lidt et skildpaddeskjold, og er præcist, hvad ordet hentyder til. Et skjold du kan tage på ryggen, som så beskytter dig på pisten. Kan klart anbefales til folk, der også dyrker den lidt mere avancerede skisport. Men du skal huske at købe et fleksibelt et, så du ikke bliver hæmmet i dine bevægelser”.
Det er altid en god idé med mere beskyttelse, når du presser kroppen ud i noget nyt og hårdt. Derfor kan vi varmt anbefale et rygskjold, som vil beskytte din ryg og lænd på hele skiferien. Din ryg vil takke dig, hvis du på et tidspunkt timer et hop lidt forkert.
Udstyr for alle niveauer og til alle priser
Der er vanvittigt meget udstyr, du kan købe til din skiferie, men det er heller ikke alt, som du måske får brug for. Vurdér derfor, hvad du har brug for, og planlæg så din tur derefter. Du kan selvfølgelig altid komme ned i din lokale SPORT 24 butik, hvor vores veloplagte personale står klar til at hjælpe dig med alt det, som du er i tvivl om. Så du kan godt begynde at glæde dig til skiferien!
BUFF – den originale rebel